Sīkā glīvene
Sīkā glīvene (latīņu: Potamogeton pusillus) ir Latvijā reti sastopama glīveņu dzimtas suga. Tā ir vizuāli līdzīga Berhtolda glīvenei, taču sīkajai glīvenei ir raksturīgas šaurākas lapas (garumā 3-4 cm, platumā 0,5-0,1 cm), gari nosmailots lapas gals. Līdztekus 3 garendzīslām lapai ir arī šķērsdzīslas. Pārējās pazīmes un izmēri maz atšķiras no Berhtolda glīvenes.